钦定古今图书集成/历象汇编/庶征典/第161卷 > 《管窥辑要》 > 唐
## 钦定古今图书集成/历象汇编/庶征典/第161卷 > 《管窥辑要》 > 唐

### 代宗广德二年合浦珠还

按：《唐书代宗本纪》，不载。　按《册府元龟》，广德二年十
一月，镇南副都护甯龄先言：“合浦县海内珠池，自天
宝元年以来，官吏无政，珠逃不见，二十年间，阙于进
奉。今年二月十五日，珠还旧浦。”臣按《南越志》云：“国步
清，合浦珠生，此实国家宝瑞。其地元敕封禁，臣请采
进，许之。”